மைக்கேல் சுல்லிவனாக , டாம் ஹேங்க்ஸ் . இவரை ஒரு கேங்க்ஸ்டர் பாத்திரத்தில் , நான் நினைத்துக்கூட பார்த்ததில்லை. பால் வடியும் முகத்துடன் அம்மாஞ்சி போலிருக்கும் மனிதர் , இப்படத்தில் காட்டியெடுத்திருக்கிறார் . இந்த கேங்க்ஸ்டர் படத்தில் , வன்முறை இல்லாமல் எடுத்திருக்கிறார்கள் என்றால் , அது டாம் ஹேங்ஸின் வேண்டுகோளுக்காக மாத்திரமே . தன் மனைவி , குழந்தையை இழந்து கதறும்போதும் , கிளைமேக்ஸ் முந்தைய காட்சியில் தன்னை வளர்த்து ஆளாக்கிய தந்தை போன்ற ஜானை , சுடும் இடத்திலும் , இவரின் நடிப்பு , அற்புதம் .கிளைமேக்சில் தன் மகன் எங்கே அந்த கொலைகாரனை சுட்டுவிடுவானோ , என்று பதறும் இடத்தில் , அழகான நடிப்பை வாரி வழங்கியுள்ளார் .